Reacția MAE după ce Rusia a deschis dosare penale împotriva unor jurnaliști, inclusiv unul român. Ce a spus președintele Senatului
Ministerul Afacerilor Externe a condamnat ferm decizia FSB al Rusiei de a ancheta penal trei jurnaliști, printre care se numără și ziaristul român Mircea Barbu. „Acesta este un atac flagrant împotriva libertății presei și a drepturilor fundamentale”, a transmis MAE. Și președintele Senatului Nicolae Ciucă a spus că țara noastră nu va tolera „niciun fel de amenințare la adresa transparenței și responsabilității”.